**UZŅĒMUMA LĪGUMS**

*par Jaunbūves bibliotēkas telpu 18 Novembra ielā 161, Daugavpilī, vienkāršoto atjaunošanu*

Daugavpilī, 2018.gada \_\_\_\_.\_\_\_\_\_\_\_\_\_\_\_

**Daugavpils pilsētas domes Latgales Centrālā bibliotēka,** reģistrācijas numurs 90000066637, juridiskā adrese Rīgas iela 22a, Daugavpils, vadītājas Jeļenas Šapkovas personā, kura rīkojas saskaņā ar Nolikumu, (turpmāk – Pasūtītājs), no vienas puses, un

**SIA “VANPRO”**, reģ.Nr 41503039331, juridiskā adrese: Muitas iela 3D, Daugavpils, valdes priekšsēdētāja Andreja Sergejeva personā, kurš rīkojas pamatojoties uz statūtiem, (turpmāk – Būvdarbu veicējs), no otras puses, bet abi kopā – “Puses„ vai “Līdzēji”,

pamatojoties uz Daugavpils pilsētas domes iepirkuma komisijas 2018.gada 8.augusta lēmumu (iepirkuma komisijas sēdes protokols Nr.5) atklātā konkursa “Jaunbūves bibliotēkas telpu 18.Novembra ielā 161, Daugavpilī, vienkāršotā atjaunošana”, identifikācijas numurs DPD 2018/82, (turpmāk – Konkurss), noslēdza savā starpā šāda satura līgumu (turpmāk – Līgums):

**I. Līguma priekšmets**

1. Pasūtītājs uzdod un apmaksā, bet Būvdarbu veicējs ar saviem resursiem apņemas Līgumā noteiktajos termiņos veikt Jaunbūves bibliotēkas telpu 18.Novembra ielā 161, Daugavpilī, **vienkāršoto atjaunošanu**, (turpmāk – Būvdarbi)*.*
2. Būvdarbu veicējs veic Būvdarbus ievērojot Latvijas Republikā spēkā esošo normatīvo aktu prasības, Pasūtītāja norādījumus, Līguma noteikumus, Līguma pielikumā esošos dokumentus un būvniecības dokumentāciju (apliecinājuma karti).
3. Būvdarbu veikšanas vieta ir 18.Novembra ielā 161, Daugavpilī, (turpmāk-Objekts).

**II. Līguma izpildes kārtība**

1. Līgums stājas spēkā tā parakstīšanas dienā un ir spēkā līdz pilnīgai saistību izpildei.
2. Būvdarbu veicējs organizē un nodrošina Buvdarbu veikšanu ievērojot iepriekš noteiktu grafiku un apņemas pabeigt visus darbus **75 (septiņdesmit piecu) dienu laikā no Līguma parakstīšanas dienas.**
3. Būvdarbu veicējam ir pienākums uzsākt Objektā Būvdarbus ne vēlāk kā **5 (piektajā) dienā** no Līguma parakstīšanas dienas.
4. Objekts tiek nodots Būvdarbu veikšanai ar aktu. Līdzēji paraksta aktu ne vēlāk kā dienā, kad Būvdarbu veicējam atbilstoši Līguma nosacījumiem, ir pienākums uzsākt Būvdarbus Objektā. Ja akts netiek parakstīts, uzskatāms, ka Objekts ir nodots Būvdarbu veicējam dienā, kad Būvdarbu veicējam atbilstoši Līguma nosacījumiem, ir pienākums uzsākt Darbus Objektā.
5. Būvdarbu veicējs pirms darbu uzsākšanas ieceļ konkursa piedāvājumā norādīto sertificētu atbildīgo būvdarbu vadītāju , sert.Nr. un speciālistus (pielikumā kvalifikācijas apraksta kopija). Būvdarbu vadītājs veic normatīvajos aktos noteiktās funkcijas.
6. Ar šo līgumu Būvdarbu veicējs ir pilnvarots veikt Ministru kabineta  2003.gada 25.februāra noteikumos Nr.92 „Darba aizsardzības prasības, veicot būvdarbus” (turpmāk – Noteikumi Nr.92) noteiktās  projekta vadītāja funkcijas, tajā skaitā nodrošina līguma izpildes nodrošināšanai kvalificēta darba aizsardzības koordinatora piesaisti.
7. Būvdarbu veicējs atbild par Noteikumu Nr.92 „Darba aizsardzības prasības, veicot būvdarbus” 9., 11., 12. un 13.punktā noteikto pienākumu izpildi, it īpaši Būvdarbu veicējs izvērtē nepieciešamību sagatavot darba aizsardzības plānu un pirms būvdarbu uzsākšanas nosūtīt Valsts darba inspekcijai iepriekšēju paziņojumu par būvdarbu veikšanu.
8. Pēc Līguma ietvaros paredzēto Būvdarbu pabeigšanas Būvdarbu veicējs veic izpildīto darbu, kā arī visas ar to saistītās dokumentācijas nodošanu Pasūtītāja nozīmētai komisijai.
9. Būvdarbu veicējs iesniedz Pasūtītājam sagatavoto izpilddokumentāciju un Būvdarbu pieņemšanas – nodošanas aktu divos eksemplāros, kurā tiek norādīts faktiski paveiktais darba apjoms, ietverot apliecinājumu par garantijas saistību pildīšanu pēc objekta nodošanas ekspluatācijā uz visām iekārtām un veiktajiem Būvdarbiem. Pasūtītājs 10 (desmit) darba dienu laikā pēc Būvdarbu pieņemšanas – nodošanas akta saņemšanas pārbauda izpildīto darbu apjomu un kvalitāti, kā arī Būvdarbu izpildes dokumentāciju un paraksta aktu vai noformē rakstveida motivētu atteikumu Būvdarbus pieņemt.
10. Pasūtītājam ir tiesības atteikties no Būvdarbu pieņemšanas, ja darbu pieņemšanas procesā tiek konstatēti kvalitātes trūkumi, paveikto darbu neatbilstība šī Līguma noteikumiem, Latvijas Republikas normatīvajiem aktiem vai standartiem. Pēc attiecīgo trūkumu novēršanas Būvdarbu veicējs atkārtoti veic darbu nodošanu Pasūtītājam. Pasūtītājs 10 (desmit) darba dienu laikā pēc Būvdarbu pieņēmšanas-nodošanas akta saņemšanas pārbauda izpildīto darbu apjomu un kvalitāti, kā arī darbu izpildes dokumentāciju un paraksta aktu vai noformē rakstveida motivētu atteikumu darbus pieņemt.
11. Pasūtītājs ir tiesīgs noteikt jebkura risinājuma ekspertīzi, pieaicinot neatkarīgus ekspertus. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti trūkumi vai nepilnības, kas radušies Būvdarbu veicēja vainas, nolaidības vai neuzmanības dēļ. Šādā gadījumā ekspertīzes izdevumus sedz Būvdarbu veicējs.
12. Abpusēji parakstīts pieņemšanas - nodošanas akts ir pamats rēķina izrakstīšanai. Samaksa tiek veikta par faktiski izpildītajiem Būvdarbiem.

**III. Līguma summa un norēķinu kārtība**

1. Līguma summa bez pievienotās vērtības nodokļa (turpmāk – PVN) par būvdarbu veikšanu sastāda  **EUR 65 432,10** (sešdesmit pieci tūkstoši četri simti trīsdesmit divi eiro, 10 centi). Pievienotās vērtības nodoklis tiek aprēķināts Latvijas Republikas normatīvajos aktos noteiktajā kārtībā, bet maksāts budžetā, piemērojot “reverso” (apgriezto) maksāšanas kartību saskaņā ar Pievienotās vērtības nodokļa likuma 142.pantu.
2. Līguma summā ir iekļautas:
   1. visas izmaksas, kas attiecas uz Būvdarbu veikšanu, tai skaitā, bet ne tikai, Tāmē atspoguļotās izmaksas, izmaksas, kas saistītas ar nepieciešamo atļauju un saskaņojumu saņemšanu valsts un pašvaldību institūcijās, ceļa un sakaru izdevumi, izdevumi par Būvdarbu veikšanai nepieciešamo materiālu, tehnikas un aprīkojuma iegādi, piegādi un nomu, energo un citiem resursiem (izņemot elektrību un ūdensapgādi, ko nodrošina un apmaksā Pasūtītājs), atlīdzības un obligātie maksājumi, kurus piemēro vai kuri tiks piemēroti Būvdarbu veicēja pienākumu pienācīgai izpildei saskaņā ar Līgumu un tamlīdzīgas izmaksas;
   2. vispārīgās izmaksas, tai skaitā, bet ne tikai, būvlaukuma sagatavošanas, norobežošanas un apsardzes izdevumi, materiālu uzglabāšanas, būvgružu izvešanas, Objekta teritorijas sakārtošanas, apdrošināšanas, bankas garantiju un tamlīdzīgas izmaksas, kā arī mērījumu, iezīmēšanas, Būvdarbu sadārdzinājuma un visi citi izdevumi, kas saistīti ar Līguma izpildi;
   3. izmaksas, kas saistītas ar iespējamo defektu un/vai trūkumu novēršanu;
   4. Būvdarbu veicēja virsizdevumi un peļņa.
3. Tāmē neiekļautie, bet no iepirkuma procedūras dokumentācijas un būvniecības dokumentācijas izrietoši Būvdarbi nav uzskatāmi par papildus Būvdarbiem un netiek papildus apmaksāti. Būvdarbu veicējs parakstot Līgumu apliecina, ka pirms Līguma noslēgšanas ir veicis Būvdarbu izpildei nepieciešamo izmaksu precīzu aprēķinu, un tas ir atspoguļots Būvdarbu veicēja tāme, un uzņemas visus papildus izdevumus gadījumā, ja Būvdarbu gaitā veiktajos aprēķinos atklāsies nepilnības, neprecizitātes, trūkumi vai atklāsies tādu papildus Būvdarbu veikšanas nepieciešamība, kuru varēja un Būvdarbu veicējam vajadzēja paredzēt, un šādā gadījumā Būvuzņēmējam nav tiesību prasīt Līguma summas palielināšanu.
4. Būvdarbu izmaksas nevar tikt palielinātas, ja Būvdarbu veicējs ar nodomu vai aiz neuzmanības kļūdījies materiālu, to daudzumu, cenu mehānismu un darba izmaksu aprēķinos, kas nepieciešami Līgumā paredzēto Būvdarbu veikšanai.
5. Avansa samaksu Pasūtītājs neparedz. Norēķini par izpildītajiem Būvdarbiem tiek veikti **vienu** reizi mēnesī, atbilstoši faktiski izpildīto Būvdarbu apjomam. Maksājumi veicami pamatojoties uz Būvdarbu veicēja iesniegtu rēķinu un abpusēji parakstītu aktu par faktiski izpildītajiem Būvdarbiem **30 (trīsdesmit) dienu laikā** no izpildīto Būvdarbu akta parakstīšanas dienas. Akts un rēķins jāiesniedz Pasūtītājam apstiprināšanai vienu reizi mēnesī, līdz 5.datumam.
6. Maksājumi tiek veikti ar pārskaitījumu uz Būvdarbu veicēja rēķinā norādīto bankas kontu. Maksājums tiek uzskatīts par veiktu dienā, kad Pasūtītājs šo maksājumu ir veicis savā bankā.
7. Iespējamais sadārdzinājums Līguma realizācijas laikā netiks papildus apmaksāts.

**IV. Līguma saistību izpildes nodrošinājums**

1. Būvdarbu veicējs ne vēlāk kā **5 (piecu)** dienu laikā no Līguma noslēgšanas dienas iesniedz Pasūtītājam no Būvdarbu veicēja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **10% (desmit procentu)** apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma izpildes garantiju Pasūtītājs var izmantot to defektu novēršanai, kurus Būvdarbu veicējs nenovērš Līguma izpildes laikā, līgumsoda ieturēšanai, gadījumā, ja Būvdarbu veicējs termiņā neiesniedz garantijas perioda garantiju vai atsakās izpildīt Līgumu.
2. Līguma saistību nodrošinājuma termiņš ir 105 dienas no līguma noslēgšanas dienas. *(Līguma saistību nodrošinājuma termiņš ir par* ***mēnesi garāks*** *nekā līguma izpildes termiņš).*
3. Būvdarbu veicējs, ne vēlāk kā **5 (piecu)** dienu laikā pirms Līguma darbības termiņa beigām iesniedz Pasūtītājam bankas vai apdrošināšanas sabiedrības izsniegtu neatsaucamu **Līguma garantijas perioda garantiju** **uz pieciem gadiem, 10 % (desmit procentu)** apmērā no Līgumcenas bez PVN. Garantijas perioda garantiju Pasūtītājs var izmantot to garantijas periodā atklāto defektu novēršanai, kuru novēršanu Būvdarbu veicējs atsakās veikt, vai vairāk par 10 (desmit) darba dienām novilcina to novēršanu.
4. Līguma nodrošinājuma garantijas oriģinālu Pasūtītājs atgriež pēc Būvdarbu veicēja pieprasījuma pēc tās termiņa iztecējuma.

**V. Būvdarbu veicēja pienākumi**

1. Būvdarbu veicējam ir šādi pienākumi:
   1. ne vēlāk kā būvdarbu uzsākšanas dienā iesniegt Pasūtītājam būvniecības apdrošināšanas polišu kopijas (uzrādot oriģinālu), kas pievienojams Līgumam kā neatņemamas sastāvdaļas;
   2. saskaņā ar Līguma nosacījumiem, iesniegt Pasūtītājam līgumsaistību izpildes garantijas oriģinālu, kas pievienojama Līgumam kā neatņemama sastāvdaļa;
   3. Izpildīt Būvdarbus atbilstoša kvalitātē un pilnā apjomā, ievērojot Līgumā minētās prasības un Lokālajā tāmē norādītos darbu apjomus;
   4. Būvdarbus izpildīt ar tehniskajā piedāvājumā norādītajiem sertificētiem un kvalitatīviem materiāliem, iekārtām un izstrādājumiem, kas atbilst standartu un tehnisko noteikumu prasībām un kuriem ir atbilstības sertifikāti;
   5. Visu Būvdarbu izpildei nodrošināt kvalificetu un sertificeto tehnisko personālu;
   6. Sagatavot normatīvajos aktos noteikto izpilddokumentāciju;
   7. atbilstoši Latvijas Republikā spēkā esošo ārējo normatīvo aktu prasībām katru dienu, kad Objektā tiek veikti Darbi, aizpildīt būvdarbu žurnālu;
   8. Nodrošināt Latvijas būvnormatīvu un citu Latvijas Republikas normatīvo aktu noteikumu, Latvijas nacionālo standartu, kā arī materiālu un iekārtu piegādātāju izstrādātās tehnoloģijas ievērošanu visos sagatavotajos dokumentos un visu šajā Līgumā paredzēto darbu veikšanas gaitā.
   9. Veikt Būvdarbus ar savu (īpašumā vai lietošanā esošu) aprīkojumu, materiāliem vai citiem nepieciešamajiem tehniskajiem līdzekļiem un instrumentiem.
   10. Par saviem līdzekļiem piegādāt Būvdarbam nepieciešamos materiālus, konstrukcijas un iekārtas.
   11. Būvdarbu veikšanas procesā ievērot darba aizsardzības, ugunsdrošības noteikumus un uzņemties pilnu atbildību par jebkādiem minēto noteikumu pārkāpumiem un to izraisītām sekām.
   12. Nodrošināt darba aizsardzības pasākumus Objektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas Latvijas Republikas normatīvajos aktos paredzētās darbības saskaņā ar normatīvajiem aktiem par darba aizsardzību. Būvdarbu veicējs apņemas nodarbināt tikai tādus darbiniekus, kas ir iepazistināti ar darba aizsardzības instrukcijām, kas attiecas uz nodarbinātā darba vietu un darba veikšanu, kā arī informēti par darba vide esošiem riska faktoriem;
   13. Garantēt apkārtējās vides aizsardzības pasākumu veikšanu, kas saistīti ar Būvdarbu izpildi.
   14. Uzņemties atbildību par savu darbinieku un pieicināto speciālistu kvalifikāciju, kā arī konkrēta darba veikšanai nepieciešamajām apliecībām, licencēm un sertifikātiem (sēkot apliecību, licenču un sertifikātu derīgumu temiņiem);
   15. Nodrošināt Objektā strādājošos ar nepieciešamajiem darba aizsardzības līdzekļiem.
   16. Segt Pasūtītājam ar Būvdarbu izpildi saistītos izdevumus, ja tādi rodas darbu izpildes laikā.
   17. Nodrošināt Pasūtītājam brīvu un drošu piekļūšanu Objektam.
   18. Nodrošināt tīrību Objektā, regulāru būvgružu izvešanu no Objekta uz sava rēķina.
   19. Veicot Būvdarbus, organizēt gājēju kustību, nodrošinot to piekļuvi citiem objektiem Objekta tiešā tuvumā, kā arī nodrošināt Darba aizsardzības likuma un citu spēkā esošo darba aizsardzību reglamentējošo normatīvo aktu un drošības tehnikas un ugunsdrošības reglamentējošo normatīvo aktu prasību izpildi;
   20. Nekavējoties rakstveidā informēt Pasūtītāju par visiem apstākļiem, kas atklājušies Būvdarbu izpildes procesā un var neparedzēti ietekmēt Būvdarbu izpildi;
   21. Savlaicīgi brīdināt Pasūtītāju, ja Būvdarbu izpildes gaitā radušies apstākļi, kas var būt bīstami cilvēku veselībai vai dzīvībai, un veikt visus nepieciešamos pasākumus, lai tos novērstu.
   22. Uz sava rēķina savlaicīgi veikt visu atklāto defektu un trūkumu novēršanu;
   23. Pildīt visus citus no šī Līguma un normatīvajiem aktiem izrietošos Būvdarbu veicēja pienākumus.
2. Būvdarbu veicējam ir pienākums Līguma izpildē iesaistīt iepirkuma procedūras piedāvājumā norādītos speciālistus, tajā skaitā iepirkuma procedūras piedāvājumā norādīto būvdarbu vadītāju un apakšuzņēmējus.
3. Būvdarbu veicējam ir pienākums nodrošināt savu un līguma izpildē iesaistīto būvspeciālistu profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un piecu dienu laikā pēc Līguma spēkā stāšanās iesniegt Pasūtītājam polišu kopijas (uzrādot oriģinālus). Minētais līgums jāuztur spēkā visu būvdarbu un garantijas laiku.

**VI. Pasūtītāja pienākumi**

1. Norēķināties ar Būvdarbu veicēju par kvalitatīvi izpildītiem un pieņemtajiem Būvdarbiem Līgumā noteiktajā kārtībā.
2. Nodrošināt Būvdarbu veicējam brīvu un netraucētu piekļuvi Objektam.
3. Norīkot par Līguma izpildi atbildīgo personu.

**VII. Atbildība**

1. Līdzēji ir savstarpēji atbildīgi par neuzmanības vai ļaunprātības rezultātā otram Līdzējam nodarītajiem zaudējumiem, tajā skaitā par savu darbinieku vai pilnvaroto personu neuzmanības vai ļaunprātības rezultātā otram Līdzējam nodarītajiem zaudējumiem. Negūtā peļņa Līdzējiem nav jāatlīdzina.
2. Būvdarbu veicējs uzņemas pilnu atbildību par mantiskajiem zaudējumiem, kas var rasties Pasūtītājam vai trešajām personām, Būvdarbu veicējam veicot šajā Līgumā paredzētos Būvdarbus, un apņemas patstāvīgi atrisināt visas pretenzijas un prasības, kādas šajā sakarā izvirza trešās personas vai Pasūtītājs.
3. Līdzēji ir savstarpēji atbildīgi par sniegto ziņu patiesumu un pilnību.
4. Būvdarbu veicējs garantē, ka pašlaik pret Būvdarbu veicēju nav, vai, pēc viņa labākās pārliecības, nedraud un netiek uzsākta tiesāšanās, arbitrāža, vai arī citi tiesas procesi, kas varētu (ja netiek pierādīts pretējais) būtiski nelabvēlīgi ietekmēt Būvdarbu veicēja finansiālo stāvokli vai Būvdarbu veicēja spēju izpildīt jebkādas viņa saistības sakarā ar šo Līgumu.

**VIII. Sankcijas**

1. Ja Būvdarbu veicējs neuzsāk Būvdarbus noteiktajā termiņā, tad Pasūtītājs var prasīt no Būvdarbu veicēja līgumsodu 0,2% (divas desmitdaļas procentu) apmērā no Līguma summas par katru nokavēto dienu, bet kopā ne vairāk kā 10% no kopējās Līguma summas.
2. Ja Būvdarbu veicējs nokavē Būvdarbu grafikā paredzētus Būvdarbu izpildes termiņus, tad Pasūtītājs var prasīt no Būvdarbu veicēja līgumsodu 0,2% (divas desmitdaļas procentu) apmērā no Līguma summas par katru nokavēto dienu, bet kopā ne vairāk kā 10% no kopējās Līguma summas.
3. Ja Būvdarbu veicējs nokavē Būvdarbu izpildes galīgo termiņu, tad Pasūtītājs var prasīt no Būvdarbu veicēja līgumsodu 0,2% (divas desmitdaļas procentu) apmērā no Līguma summas par katru nokavēto dienu, bet kopā ne vairāk kā 10% no kopējās Līguma summas.
4. Par līgumsaistību izpildes garantijas savlaicīgu neiesniegšanu, Būvdarbu veicējs maksā Pasūtītājam EUR 100 (simts *euro*) par katru nokavēto dienu, bet kopā ne vairāk kā 10% no kopējās Līguma summas.
5. Līguma 37. un 38.punktā paredzētais līgumsods netiek ieturēts, ja Būvdarbu veicējs pabeidz Būvdarbus paredzētajā termiņā, un Objekts pēc saskaņošanas tiek nodots ekspluatācijā.
6. Ja Pasūtītājs kavē šajā Līgumā noteiktos maksājumus, tas maksā Būvdarbu veicējam nokavējuma procentus 0,2 % (divas desmitdaļas procentu) apmērā no neveiktās maksājuma summas par katru nokavēto dienu, bet ne vairāk kā 10% no kopējās kavēto maksājumu summas.

**IX. Garantijas nosacījumi**

1. Būvdarbu veicējs garantē izpildīto darbu kvalitāti un atbilstību šī Līguma noteikumiem un Latvijas Republikas normatīvo aktu prasībām.
2. Izpildīto **Būvdarbu un iekārtu garantijas termiņš ir 5 (pieci) gadi,** skaitot no darbu - pieņemšanas – nodošanas akta parakstīšanas.
3. Garantijas termiņā konstatētos defektus un citus trūkumus Būvdarbu veicējs apņemas novērst saviem spēkiem un par saviem līdzekļiem. Defektu un trūkumu novēršanas termiņš un apjoms tiek noteikts pusēm vienojoties, bet, ja vienošanos panākt neizdodas, Pasūtītājs ir tiesīgs pieprasīt veikt neatkarīgu ekspertīzi, kuras slēdziens attiecībā uz trūkumu un defektu novēršanas termiņu un apjomu Būvdarbu veicējam ir obligāts. Ekspertīze tiek veikta uz Būvdarbu veicēja rēķina.
4. Garantijas gadījumam nav pakļauti bojājumi un defekti, kas radušies trešo personu prettiesiskas darbības rezultātā.
5. Ja Būvdarbu veicējs garantijas termiņā atsakās novērst konstatētos defektus vai nenovērš tos noteiktajā termiņā, Pasūtītājam ir tiesības šo darbu veikšanu uz Būvdarbu veicēja rēķina uzdot trešajai personai.
6. Būvdarbu veicējs nodrošina, ka tā iegādāto materiālu ražotāju un pārdevēju garantijas tiek nodotas Pasūtītājam.

**X. Apakšuzņēmēju un personāla nomaiņas kārtība**

1. Būvdarbu veicējs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma Līguma izpildē.
2. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
   1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
   2. tiek nomainīts apakšuzņēmējs, uz kura iespējām Būvdarbu veicējs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Būvdarbu veicējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
   3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
   4. apakšuzņēmēja maiņas rezultātā tiktu izdarīti tādi grozījumi Būvdarbu veicēja konkursam iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5. Pasūtītājs pieņem lēmumu atļaut vai atteikt Būvdarbu veicēja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
6. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Būvdarbu veicējs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Būvdarbu veicējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
7. Būvdarbu veicējs ir atbildīgs par Dokumentācijas izstrādāšanu un pakalpojumiem, ko veic tā Apakšuzņēmēji un apakšuzņēmēju apakšuzņēmēji.

**XI. Līguma vienpusēja izbeigšana un darbu pārtraukšana**

1. Pasūtītājs ir tiesīgs vienpusēji izbeigt šo Līgumu, paziņojot par to Būvdarbu veicējam rakstveidā 5 (piecas) kalendārās dienas iepriekš un neatlīdzinot zaudējumus, šādos gadījumos:
   1. ja Būvdarbu veicējs nokavē Būvdarbu uzsākšanas termiņu vairāk kā par 10 (desmit) dienām. Līgums tomēr netiek izbeigts, ja Būvdarbu veicējs pierāda, ka nav vainojams pie Būvdarbu neuzsākšanas noteiktajā termiņā;
   2. ja Būvdarbu veicējs pēc Pasūtītāja rakstveida brīdinājuma saņemšanas un tajā norādīto pārkāpumu novēršanas atkārtoti ir pieļāvis brīdinājumā minētos Līguma noteikumu pārkāpumus un/vai ignorē Pasūtītāja brīdinājumu un prasību par pārkāpumu novēršanu;
   3. ja pēc Pasūtītāja pieprasījuma neatkarīga ekspertīze, kuras sastāvu rakstveidā apstiprinājuši abi Līdzēji, ir konstatējusi, ka Būvdarbu veicējs Būvdarbus veic nekvalitatīvi vai neatbilstoši Latvijas būvnormatīviem, kas būtiski varētu ietekmēt Objekta tālāko ekspluatāciju;
   4. pret Būvdarbu veicēju tiek iesniegta prasība par atzīšanu par maksātnespējīgu (izņemot gadījumu, ja tiek piemērota sanācija) vai uzsākta tā likvidācija;
   5. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Būvdarbu veicēja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.
2. Būvdarbu veicējam ir pienākums pārtraukt Būvdarbu izpildi ar Pasūtītāja paziņojuma par Līguma izbeigšanu saņemšanas brīdi. Līguma izbeigšanas gadījumā, veicot galīgo norēķinu, Pasūtītājs samaksā Būvdarbu veicējam par līdz paziņojuma saņemšanas dienai Objektā izpildītajiem Būvdarbiem, izmantotajiem materiāliem un piegādātajām iekārtām. Pēc Būvdarbu pārtraukšanas, Būvdarbu veicējam jāatstāj Objekts ne vēlāk kā Būvdarbu pārtrauksanas dienā, aizvācot savas mantas, instrumentus, izvedot būvgružus un atstājot Objektu sakārtotā vidē.

**XII. Līguma grozīšana**

1. Līgumu var nebūtiski papildināt vai grozīt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un pēc to abpusējas parakstīšanas, kļūst par šā Līguma neatņemamām sastāvdaļām.

**XIII. Nepārvarama vara**

1. Līdzēji nav atbildīgi par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Par nepārvaramu varu Līdzēji uzskata ugunsgrēkus, dabas katastrofas, militāru agresiju, streiku, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojusies kā Līdzēju darbības vai bezdarbības tiešas vai netiešas sekas, kurus Līdzēji nav paredzējuši un nav varējuši paredzēt, noslēdzot šo Līgumu.
2. Ja iestājas nepārvaramas varas apstākļi, Līdzējam ir pienākums nekavējoties mutiski informēt otra Līdzēja atbildīgo darbinieku, kā arī ne vēlāk kā 2 (divu) darba dienu laikā pēc minēto iemeslu konstatēšanas iesniegt rakstveida paziņojumu otram Līdzējam. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar šo Līgumu un izpildes termiņu. Paziņojumā jānorāda termiņš, kad būs iespējams turpināt šajā Līgumā paredzēto pienākumu izpildi.
3. Līdzēji var vienpusēji izbeigt šo Līgumu, ja nepārvaramas varas apstākļi turpinās ilgāk par vienu mēnesi. Šajā gadījumā neviens no Līdzējiem nav tiesīgs prasīt tādējādi radušos zaudējumu atlīdzību. Ja Līgums tiek izbeigts nepārvaramas varas apstākļu dēļ, Pasūtītājs veic norēķinus par faktiski izpildītajiem Būvdarbiem.
4. Nepārvaramas varas apstākļiem beidzoties, Līdzējam, kurš pirmais konstatējis minēto apstākļu izbeigšanos, ir pienākums nekavējoties iesniegt rakstisku paziņojumu otram Līdzējam par minēto apstākļu beigšanos.

**XIV. Noslēguma jautājumi**

1. Visas domstarpības, kas ir saistītas ar šī Līguma izpildi, Līdzēji risina pārrunu ceļā, bet, ja vienošanos nav iespējams panākt 15 (piecpadsmit) kalendāro dienu laikā, tad tiesā, Latvijas Republikas normatīvajos aktos noteiktā kārtībā.
2. Ja kāds no Līguma punktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
3. Nevienam no Līdzējiem nav tiesību nodot šajā Līgumā noteiktās saistības trešajai personai bez otra Līdzēja rakstiskas piekrišanas.
4. Šī Līguma noteikumi ir saistoši Līdzējiem un pilnā apmērā pāriet uz Līdzēju tiesību un saistību pārņēmējiem.
5. Visi šī Līguma grozījumi ir noformējami rakstveidā un iegūst spēku ar brīdi, kad tos parakstījuši abi Līdzēji.
6. Līgums ir sastādīts uz 38 (trīsdesmit astoņām) lapām ar tehnisko piedāvājumu, tāmēm un kvalifikācijas aprakstu pielikumā, latviešu valodā un parakstīts divos eksemplāros, pa vienam eksemplāram katram Līdzējam. Abiem eksemplāriem ir vienāds juridiskais spēks.
7. Par Līguma izpildi saistīto jautājumu atbildīgās personas:
   1. No Pasūtītāja puses: Andris Lociks, tālr. +371 65476340; mob. tālr.: +371 26189560 e-pasts: andris.lociks@lcb.lv;
   2. No Būvdarbu veicēja puses: Andrejs Sergejevs, tālr. +371 654 57355; mob. tālr.: +371 29141213; e-pasts: info@vanpro.lv**;**

Pielikumā: 1.Tehniskais piedāvājums uz 2 lp.;;

2. Tāmes uz 21 lp.;

3. Kvalifikācijas apraksts uz 7 lp.

**XV. Līdzēju juridiskās adreses, rekvizīti un paraksti**

|  |  |
| --- | --- |
| **PASŪTĪTĀJS:**  **Daugavpils pilsētas domes**  **Latgales Centrālā bibliotēka**  reģ. Nr. 90000066637  Rīgas iela 22a, Daugavpils, LV - 5401  A/S Citadele Bank, kods: PARXLV22  Nor. konts LV21PARX0000850062801  Tālr.: +371 65426613  Fakss: +371 65476341  Vadītāja J.Šapkova | **BŪVDARBU VEICĒJS:**  **SIA “VANPRO”**  Reģ. Nr.41503039331  Muitas iela 3D, Daugavpils, LV-5401  A/S SEB Banka  Kods: UNLALV2X  Nor. konts: LV08UNLA0050013164771  Tālr.: +371 65457355  Tālr./Fakss: +371 65457355  Valdes priekšsēdētājs A.Sergejevs |